# Poziv za podnošenje ponuda

|  |  |  |
| --- | --- | --- |
| N/r | : | Ponuđač  |
| Od | : | Jedinica za upravljanje projektima u javnom sektoru d.o.o. Beograd  |
| Broj nabavke  | : | **RID-W/IOP1-2020** | Datum: 13.10.2020. godine |
| Predmet | : | Nastavak i završetak radova na izgradnji objekta Centri izvrsnosti Univerziteta u Kragujevcu |

Poštovani,

Poziv za podnošenje ponuda objavljen je u Službenom listu Evropske unije (OJEU) 13.10.2020. godine, na Portalu javnih nabavki Republike Srbije, na internet stranici Naručioca (Jedinica za upravljanje projektima u javnom sektoru d.o.o. Beograd).

Republika Srbija i Evropska investiciona banka su dana 04. marta 2010. godine zaključile Finansijski ugovor o realizaciji projekta „Istraživanje i razvoj u javnom sektoru“ koji je ratifikovan Zakonom o potvrđivanju Finansijskog ugovora (Istraživanje i razvoj u javnom sektoru) između Republike Srbije i Evropske investicione banke („Sl.glasnik RS – Međunarodni ugovori”, broj 5/10 i 11/2017).

Republika Srbija je dana 22. jula 2010. godine donela Odluku o osnivanju Društva s ograničenom odgovornošću JUP Istraživanje i razvoj d.o.o. Beograd za upravljanje Projektom Istraživanje i razvoj u javnom sektoru („Sl. glasnik RS”, broj 51/10, 72/13, 24/14, 65/14, 110/16 i 26/17) (sada: Jedinica za upravljanje projektima u javnom sektoru d.o.o. Beograd).

Jedinica za upravljanje projektima u javnom sektoru d.o.o. Beograd (u daljem tekstu: Naručilac), namerava da upotrebi deo sredstava kredita Evropske investicione banke (u daljem tekstu: Banka), za pokrivanje troškova na projektu Nastavak i završetak radova na izgradnji objekta Centri izvrsnosti Univerziteta u Kragujevcu

Nabavka se sprovodi u međunarodnom otvorenom postupku u skladu sa Vodičem za nabavke Evropske investicione banke objavljenom na internet stranici <http://www.eib.org/en/infocentre/publications/all/guide-to-procurement.htm>.

Naručilac poziva ponuđače da dostave zatvorene ponude za nabavku Nastavak i završetak radova na izgradnji objekta Centri izvrsnosti Univerziteta u Kragujevcu

Očekivani početak radova: Januar 2021.

**KRATAK OPIS RADOVA:**

Objekat Centri izvrsnosti Univerziteta u Kragujevcu je višenamenski objekat sastavljen od tri bloka-lamele koji su međusobno povezani i zajedno predstavljaju jednu funkcionalnu celinu.

Lociran je na parceli KP br. 10410/6 KO Kragujevac 4, površine 17.133,00 m2 u ul. Slobode u Kragujevcu, spratnosti:

južni / levi blok Su+Pr+2, središte Pr+2 i severni/desni blok Po+Pr+2, bruto površine:

južni – levi blok 4.202,69 m2, središte 2.222,29 m2 i severni - desni blok 5.066,23 m2 (ukupno 11.491,21m2)

Teren je u blagom nagibu ka reci, sa nadmorskom visinom od 188-193m.

Prilikom realizacije projekta (izgradnje objekta) došlo je do prekida u izvođenju radova usled raskida ugovora sa Izvođačem.

Konstrukcija objekta je završena kao i deo građevinsko-zanatskih radova i radova na uređenju terena. Procenat izvršenosti radova iznosi 32%.

Predmet nabavke je nastavak izvođenja i završetak građevinskih, građevinsko-zanatskih i instalaterskih radova na višenamenskom objektu i njegovo dovođenje u funkcionalno stanje.

Predviđeno je izvođenje sledećih vrsta radova:

1. građevinsko-zanatski radovi (uključujući i AG radove na trafo-stanici)
2. spoljno uređenje sa ozelenjavanjem
3. radovi na izvođenju saobraćajnica i saobraćajne signalizacije
4. nabavka, isporuka i montaža liftova – 5 kom.
5. hidrotehničke instalacije
6. elektroenergetske instalacije
7. trafostanica – elektro radovi
8. privodna TK kanalizacija i privodni TK kablovi
9. instalacije centralnog sistema za nadzor i upravljanje
10. termotehničke instalacije
11. kotlarnica mašinske i elektroinstalacije
12. dizel agregat - mašinske i elektroinstalacije
13. sistem instalacije za komprimovani vazduh i tečni azot
14. sistem instalacije laboratorijskih gasova

Ponude sa varijantama neće biti prihvaćene.

Ponude sa popustom na cenu neće biti prihvaćene.

Tenderska dokumentacija je dostupna na srpskom i engleskom jeziku. U slučaju razlika u sadržini, merodavna je verzija tenderske dokumentacije na engleskom jeziku. Ponude se podnose na srpsкom ili engleskom jeziku.

Svaka komunikacija i korespondencija sa stranim ponuđačima mora biti na engleskom jeziku.

Tenderska dokumentacija može se preuzeti po uplati bespovratne naknade od 100,00 evra u dinarskoj protivvrednost obračunato po srednjem kursu NBS na dan uplate. Uz zahtev za preuzimanje tenderske dokumentacije potrebno je dostaviti validnu potvrdu o uplati ove naknade, kao i ovlašćenje za preuzimanje tenderske dokumentacije.

**Tenderska dokumentacija u elektronskoj formi se, na zahtev Ponuđača upućen na mail adresu** **tatjana.vojvodic@piu.rs****, šalje elektronskim putem na navedenu adresu Ponuđača.**

Dinarski iznos treba uplatiti na račun „Jedinice za upravljanje projektima u javnom sektoru“ d.o.o. Beograd broj: **285-1001000000218-44** kod SBERBANK SRBIJA AD BEOGRAD, sa šifrom plaćanja 221 i pozivom na broj **RID-W/IOP1-2020**

Podaci za plaćanje u stranoj valuti (EUR) za ponuđače nerezidente Republike Srbije:

**Intermediary Bank/ Correspondent Bank**

Swift – BIC: RZBAATWW

Name: RAIFFEISEN BANK INTERNATIONAL AG

City, Country: VIENNA, AUSTRIA

**Account with institution/ Beneficiary’s Bank**

Swift – BIC: SABRRSBG

Name: SBERBANK SRBIJA AD

Street: Bulevar Mihajla Pupina 165g

City, Country: 11000 Belgrade, Republic of Serbia

**Beneficiary**

IBAN/ Account Number: RS35285100120989119203

Company name: „Jedinica za upravljanje projektima u javnom sektoru“ d.o.o.

Street: NEMANJINA 22-26

City, Country: Beograd – Savski venac, Republic of Serbia

Sve ponude moraju da sadrže:

1. Tendersku garanciju banke u iznosu od **375.000,00 evra (EUR)**. Tenderska garancija banke mora da bude važeća najmanje 35 (tridesetpet) dana nakon isteka roka važnosti Ponude.

Napomena: Sve bankarske garancije moraju biti neopozive, bez prigovora, bezuslovne i plative na prvi poziv.

Period važnosti ponuda je najmanje 120 dana od dana isteka roka za podnošenje ponuda.

Garancija za dobro izvršenje posla i Garancija za povraćaj avansa, **koje je izabrani ponuđač obavezan da dostavi u roku od 28 (dvadesetosam) dana od dana objavljivanja Odluke o dodeli ugovora**, moraju biti izdate od strane prihvatljive banke za Naručioca, sa kreditnim rejtingom B+ ili većim.

Ponuđači rezidenti su dužni da dostave garancije domaće banke prihvatljive za Naručioca (sa kreditnim rejtingom B+ ili većim).

**Kriterijum za ocenjivanje Ponuda je najniža ponuđena cena tehnički usaglašenih i prihvatljivih ponuda.**

Pravo da učestvuju imaju sva zainteresovana lica koja zadovoljavaju uslove za učestvovanje u tenderskoj proceduri.

Za sva lica koja su otkupila tendersku dokumentaciju moguće je ostvariti uvid u projektno-tehničku dokumentaciju radnim danima od 9h do 14h, uz obaveznu najavu putem email adrese: tatjana.vojvodic@piu.rs.

Adresa za podnošenje i otvaranje ponuda:

**Jedinica za upravljanje projektima u javnom sektoru d.o.o. Beograd**

**Veljka Dugoševića br. 54, V sprat, Pisarnica**

**11000 Beograd**

**Srbija**

Ponuda se dostavlja u skladu sa procedurom ”**dve koverte**”, pri kojoj se i tehničke (administrativne) i finansijske ponude podnose zajedno, ali u odvojenim kovertama. Tehničke (administrativne) ponude se prve otvaraju i ocenjuju u pogledu prihvatljivosti. Nakon ocene tehničke (administrativne) prihvatljivosti svih podnetih ponuda, Naručilac donosi Odluku o kvalifikovanosti i upućuje poziv Ponuđačima čije su tehničke (administrativne) ponude ocenjene kao prihvatljive i sprovodi postupak otvaranja njihovih finansijskih ponuda.

Ponude moraju da budu dostavljene u zatvorenoj spoljašnoj koverti (koja posebno sadrži sledeće unutrašnje koverte:

1. zatvorenu kovertu sa tehničkom (administrativnom) ponudom i

2. zatvorenu kovertu sa finansijskom ponudom,

lično ili putem pošte na gore pomenutoj adresi **najkasnije do 23.11.2020. god. do 11:00 časova**.

Ponude koje stignu posle roka navedenog u prethodnom stavu smatraće se neblagovremenim. Neblagovremene ponude se neće otvarati i po okončanju postupka otvaranja će biti vraćene Ponuđaču, sa naznakom da je ponuda podneta neblagovremeno.

Otvaranje tehničkog dela ponuda će se obaviti **23.11.2020. god. u 12:00 časova** na adresi Jedinica za upravljanje projektima u javnom sektoru d.o.o. Beograd, Veljka Dugoševića br. 54, 11000 Beograd, u prisustvu predstavnika onih ponuđača koji se odluče da prisustvuju otvaranju ponuda, uz dostavljeno punomoćje za učešće u postupku otvaranja ponuda.

Otvaranje finansijskog dela ponuda obaviće se nakon izvršene stručne ocene tehničkog (administrativnog) dela ponuda. Naručilac će doneti Odluku o kvalifovanosti i uputiti poziv svim kvalifikovanim ponuđačima da prisustvuju otvaranju finansijskih ponuda.

**Zahtev za pojašnjenje, kao i dodatne informacije o nabavci mogu se uputiti pisanim putem - poštom, na adresu: Jedinica za upravljanje projektima u javnom sektoru d.o.o. Beograd, Veljka Dugoševića 54, 11000 Beograd ili pisanim putem - elektronskom poštom, na adresu:** tatjana.vojvodic@piu.rs**, sa naznakom: za nabavku broj RID-W/IOP1-2020 - „Nastavak i završetak radova na izgradnji objekta Centri izvrsnosti Univerziteta u Kragujevcu**